Legnagyobb erénye a **testreszabhatóság**, mivel a játékosoknak lehetőségük van saját szókincs felvitelére **tetszőleges nyelveken**, amiből aztán ki tudják alakítani a nekik leginkább megfelelő játékokat. Ennél fogva, **aktív nyelvtanulók számára kifejezetten ajánlott**.

Természetesen az is el tudja magát foglalni, aki csak némi idegen nyelvi tudáspróbára vágyik, ugyanis egy terjedelmes **feladattérkép**en előreírt, **angol és spanyol** nyelvű feladatokkal foglalatoskodhat **kezdő, alapfokú és középfokú** szinteken.

Fontos megemlíteni, hogy az alkalmazás teljesen **ingyenesen** használható, táblagépekről és okostelefonokról is elérhető az alábbi címen:

<http://www.wordnerd.hu/>

A webalkalmazás az NYDOP 1.1.1/C-12-2012-0005 azonosító jelű, „Egyéni illetve iskolai oktatási programokba integrálható szókincsfejlesztő és motivációs modul” című Európai Uniós pályázat keretein belül jött létre a Nyugat-dunántúli Regionális Fejlesztési Ügynökség Közhasznú Nonprofit Kft. által biztosított forrásból.

Jó munkát és jó szórakozást kíván hozzá:

**Gáspár András**

egyéni vállalkozó

**2014. július 1-jével megnyitotta kapuit mindenki számára a WordNerd nevű webalkalmazás, amely idegen nyelvi szókincsünket hivatott fejleszteni, bővíteni, vagy éppen karban tartani. A legújabb oktatási trendeknek megfelelően a felhasználók mindezt játékos keretek között tehetik meg, miközben a program folyamatosan új játékokkal, extra tartalmakkal jutalmazza, mindig új kihívások elé állítva őket.**

**WordNerd**

**Egy szókincsfejlesztő alkalmazás mindenkinek**